FILISTINËT dalin përsëri që të luftojnë kundër Izraelit. Tre vëllezërit e mëdhenj të Davidit tani janë në ushtrinë e Saulit. Kështu, një ditë Jeseu i thotë Davidit: 'Çoju pak grurë dhe ca bukë vëllezërve të tu. Shko të shohësh se si janë.'
Kur Davidi arrin te kampi i ushtrisë, vrapon në radhët e betejës për të kërkuar vëllezërit. Gjiganti filistin, Goliadi, del që të tallet me izraelitët. Ka 40 ditë që e bën këtë çdo mëngjes dhe mbrëmje. Ai bërtet: 'Zgjidhni një nga burrat tuaj të luftojë me mua. Në qoftë se ai fiton dhe më vret, ne do të jemi skllevërit tuaj. Por në qoftë se unë fitoj dhe e vras, ju do të jeni skllevërit tanë. Ju sfidoj, zgjidhni një njeri që të luftojë me mua.'
Davidi pyet disa nga ushtarët: 'Çfarë do të marrë ai që e vret këtë filistin dhe i çliron izraelitët nga ky turp?'
'Sauli do t'i japë atij shumë pasuri,
Por të gjithë izraelitët e kanë frikë Goliadin, sepse është shumë i madh. Ai është rreth 3 metra i gjatë dhe ka me vete një ushtar që i mban mburojën.
Disa ushtarë shkojnë dhe i thonë mbretit Saul që Davidi dëshiron të luftojë me Goliadin. Por Sauli i thotë Davidit: 'Ti nuk mund të luftosh kundër këtij filistini. Je veçse një djalosh, kurse ai ka gjithë jetën që është ushtar.' Davidi përgjigjet: 'Unë kam vrarë një ari dhe një luan që donin të rrëmbenin delet e babait tim. Edhe ky filistin do të ketë të njëjtin fund. Jehovai do të më ndihmojë.' Atëherë Sauli i thotë: 'Shko dhe Jehovai qoftë me ty.'
Davidi zbret te një përrua, merr pesë gurë të lëmuar dhe i fut në çantë. Pastaj merr hobenë e tij dhe shkon të ndeshet me gjigantin. Kur e sheh, Goliadi nuk u beson syve. Ai mendon se do ta ketë shumë të lehtë ta vrasë Davidin.
'Hajde,
Sapo thotë këtë, Davidi vrapon drejt Goliadit. Merr një gur nga çanta, e vë te hobeja dhe e flak me gjithë forcën. Guri fluturon drejt e në ballin e Goliadit, që bie përtokë i vdekur! Kur filistinët shohin se kampioni i tyre ka rënë, të gjithë kthehen e ia krisin vrapit. Izraelitët i ndjekin dhe e fitojnë betejën.